kohli
ధోనీ రికార్డు బ్రేక్‌ విరాట్‌ కోహ్లీ పేరిట మరో రికార్డు
పల్లెకెలె: విదేశాల్లో అత్యధిక టెస్టు విజయాలను సాధించిన రెండో భారత క్రికెట్‌ కెప్టెన్‌గా విరాట్‌ కోహ్లీ చరిత్ర సృష్టించాడు. శ్రీలంకపై విజయంతో భారత కెప్టెన్‌ కోహ్లీకి ఏడో టెస్టు విదేశీ గడ్డపై దక్కింది. దీంతో ఆయన మహేంద్రసింగ్‌ ధోనిపై ఉన్న రికార్డును అధిగమించినట్లైంది. గతంలో ధోని ఆరు విదేశీ టెస్టు విజయాల్ని సాధించారు. ఆరికార్డును కోహ్లీ చెరిపేశారు. విదేశాల్లో అత్యధిక టెస్టు విజయాలను సాధించిన భారత క్రికెట్‌ జట్టు కెప్టెన్‌గా గంగూలీ పేరిట ఉంది. గంగూలీ పేరిట 11 విదేశీ టెస్టు విజ యాల్ని సాధించిన రికార్డు ఉంది. భారత జట్టు కెప్టెన్‌గా గంగూలీ 49 టెస్టులకు సారథ్యం వహించాడు. ధోని 60 టెస్టులకు కెప్టెన్‌గా భాధ్యతలను నిర్వర్తించాడు. కోహ్లీ ఇప్పటికీ 29 టెస్టులకు సారథిగా చేశారు. శ్రీలంక మూడో టెస్టులో భారత్‌ ఇన్నింగ్స్‌ 171పరుగల తేడాతో విజయం సాధించింది. మూడు అంతకంటే ఎక్కువ టెస్టుల సిరీస్‌ను గెలిచిన భారత జట్టుగా విరాట్‌ సేన నిలిచింది.